als_Latn bos_Latn ron_Latn
Ambasadori i ri amerikan ne vendin tone, Donald Lu ka folur per here te pare per detyren qe do te marre pas pak ditesh. Ne nje mesazh ne gjuhen shqipe te postuar ne faqen e ambasades amerikane ne facebook ai prezanton familjen e tij, gruan dhe dy femijet si dhe flet per te shkuaren e tij.
“Quhem Donald Lu dhe jam shume i gezuar qe Presidenti Obama me ka zgjedhur mua si ambasadorin e ardhshem te Shteteve te Bashkuara te Amerikes ne Shqiperi. Si shume amerikane dhe une jam djali i nje emigranti. Babai im erdhi ne Amerike nga Kina dhe ka punuar shume per tu dhene femijeve te tij shanse qe ai vete nuk i ka pasur kurre. Ajo ishte enderra e tij amerikane. Une e di qe tu sigurosh nje te ardhme me te mire femijeve tane eshte nje enderr qe shqiptaret e ndajne me njeri tjetrin. Si ambasador jam i angazhuar te mbeshtes perpjekjet e popullit shqiptar ne ndertimin e institucioneve demokratike. Ta bejme Shqiperine aleat me te fuqishem te NATO-s dhe te punojme me Shqiperine ne rrugen e saj drejt anetaresimit ne BE”, thote Lu.
Sipas tij “Kjo eshte gruaja ime Ariel qe do te vije me mua ne Shqiperi se bashku me femijet. Jam rritur ne Kalifornine e Jugut prane njerit prej plazheve me te bukura ne Amerike. Arieles dhe mua na pelqen te ngjitemi ne mal dhe te luajme me dy femijet tane. Sapo te arrijme ne Tirane kemi ndermend te vizitojme Malin e Dajtit dhe bregdetin tuaj te mrekullueshem. Shtetet e Bashkuara dhe Shqiperia kane shume te perbashketa dhe gjithashtu kemi shume gjera per te bere se bashku. Pres me kenaqesi tu takoj ne Shqiperi dhe te degjoj mendimet tuaja per ato qe mund te arrijme bashke. Mirupafshim dhe shihemi se shpejti”.
als_Latn als_Latn als_Latn